Z A P I S N I K

9. sjednice Vijeća Mjesnog odbora „Marin Držić“
održane u četvrtak, 24. veljače 2022.

u prostorijama Mjesnog odbora „Marin Držić“, Strojarska cesta 26-28, Zagreb,

s početkom u 18:00 sati

NAZOČNI ČLANOVI VIJEĆA: Domagoj Brekalo, Andrej Kajganić, Ivan Marić, Žana Počuča, Zorislav Šubarić, Edo Tanković
NENAZOČNI: Jasminka Francki Bijonda

OSTALI NAZOČNI: Ž.B. (građanstvo)
Predsjedava: Andrej Kajganić, predsjednik Vijeća Mjesnog odbora „Marin Držić“.

Zapisnik vodi: Žana Počuča članica Vijeća Mjesnog odbora „Marin Držić“.
Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati te otvara 9. sjednicu Vijeća Mjesnog odbora „Marin Držić“. Predsjednik poziva članove Vijeća da prihvate zapisnik 8. sjednice Vijeća održane 27. siječnja 2022.
Vijeće jednoglasno prihvaća tekst zapisnika s 8. sjednice Vijeća.
Predsjednik iznosi prijedlog i izmjene dnevnog reda dostavljenog uz poziv na sjednicu. Predlaže brisanje predložene prve točke o asfalterskom programu, odnosno njeno odgađanje za sljedeće sjednice. Predlaže i obrazlaže uvrštavanje točke o vraćanju klupa u dvorištu OŠ Marin Držić, izvađenih prilikom radova. Otvara raspravu o dnevnom redu. 

Domagoj Brekalo predlaže uvrštavanje točke dnevnog reda o zaključku o izradi projektne dokumentacije za kanalizaciju i odvodnju oborinskih voda u Brezničkoj ulici. 
U raspravi sudjeluju svi vijećnici.

Predsjednik iznosi prijedlog reda s novim točkama i stavlja na glasanje. Vijeće jednoglasno utvrđuje
DNEVNI RED

1. Prijedlog Zaključka o prijedlogu Plana utroška sredstava s pozicije „Ostali nespomenuti rashodi poslovanja“
2. Prijedlog Zaključka o ponovnom postavljanju klupa u dvorištu OŠ Marin Držić 
3. Prijedlog Zaključka o izradi projektne dokumentacije za izgradnju javnih kanala kanalizacije i odvodnje oborinskih voda u ulicama Breznička I i II 
6. Pitanja, prijedlozi i obavijesti

Ad 1. Prijedlog Zaključka o prijedlogu Plana utroška sredstava s pozicije „Ostali nespomenuti rashodi poslovanja“

Predsjednik informira nazočne o potrebi donošenja zaključka o nabavi potrošnog i uredskog materijala za 2022. godinu. 

Predsjednik otvara raspravu u kojoj sudjeluju svi članovi. 

Predsjednik daje na glasanje prijedlog Zaključka.

Vijeće jednoglasno prihvaća
ZAKLJUČAK 

o prijedlogu Plana utroška sredstava s pozicije „Ostali nespomenuti rashodi poslovanja“

Tekst Zaključka se prilaže ovom zapisniku i njegov je sastavni dio.
Ad 2.
Prijedlog Zaključka o ponovnom postavljanju klupa u dvorištu OŠ Marin Držić
Predsjednik informira nazočne o zaprimljenom dopisu ravnatelja Osnovne škole Marin Držić s molbom vraćanja klupa (četiri komada) unutar dvorišta škole, a koje su izvađene tijekom radova na odvodnim kanalima i nisu vraćene na mjesta na kojima su stajale. 
Predsjednik predlaže donošenje zaključka o ponovnom postavljanju izvađenih klupa, odnosno vraćanje prostora dvorišta i klupa u prethodno stanje. 

Predsjednik otvara raspravu, u kojoj sudjeluju svi vijećnici. 

Nema dodatnih prijedloga te predsjednik zatvara raspravu i daje na glasanje prijedlog Zaključka.
Vijeće jednoglasno prihvaća
ZAKLJUČAK 

o ponovnom postavljanju klupa u dvorište Osnovne škole Š Marin Držić 
Tekst Zaključka se prilaže ovom zapisniku i njegov je sastavni dio.

Ad 3.   Prijedlog Zaključka o izradi projektne dokumentacije za izgradnju javnih kanala kanalizacije i odvodnje oborinskih voda u ulicama Breznička I i II 
Predsjednik otvara raspravu o točki dnevnog reda. 

U raspravi sudjeluju svi vijećnici. Kao što je prilikom obrazloženja prijedloga točke dnevnog reda izloženo, u Vodovodu i odvodnji (ViO) 28. siječnja 2022. godine, održan je sastanak oko problematike odvodnje i kanalizacije u Brezničkoj ulici. Predstavnici ViO na sastanku su dali informaciju da je potrebno u Planu komunalnih aktivnosti (PKA), predvidjeti izradu projektne dokumentacije kako bi se moglo planirati izgradnju javnih kanala. Stoga se predlaže donošenje zaključka o davanju prijedloga za uvrštavanje izrade projektne dokumentacije u PKA.

Predsjednik zatvara raspravu i daje na glasanje prijedlog Zaključka.
Vijeće jednoglasno prihvaća
ZAKLJUČAK 

o izradi projektne dokumentacije za izgradnju javnih kanala kanalizacije i odvodnje oborinskih voda u ulicama Breznička I i II

Zaključak se prilaže ovom zapisniku i njegov je sastavni dio.

Ad 4. Pitanja, prijedlozi i obavijesti
Predsjednik otvara posljednju točku dnevnog reda. Informira nazočne o pozivu Gradskog ureda za mjesnu samoupravu, civilnu zaštitu i sigurnost na slanje prijedloga inovativnih pilot projekte vezanih za mjere energetske učinkovitosti, razvoj zelene, plave i sive infrastrukture u javnom vlasništvu, održive mobilnosti i e-mobilnosti te izgradnje e-punionica. Prikupljanje prijedloga provodi se u sklopu procesa programiranja potencijalnih aktivnosti u okviru Integriranog teritorijalnog programa 202l. – 2027. (ITP).
Predsjednik kao prijedlog daje parkiralište Palić/Pile koje je planirano za uređenje te poziva ostale vijećnike da daju ili pošalju svoje prijedloge ukoliko ih imaju. 

Predsjednik prenosi informaciju iz Gradskog ureda za mjesnu samoupravu, civilnu zaštitu i sigurnost o potrebi prosljeđivanja zaključaka vezanih uz rješavanje imovinsko-pravnih odnosa donesenih na prethodnim sjednicama na nadležni Gradski ured (radi reorganizacije gradske uprave na početku godine i promjena nadležnosti). Gradski ured za mjesnu upravu, civilnu zaštitu i sigurnost će zaključke proslijediti u rješavanje nadležnom Gradskom uredu.  
Predsjednik informira o ponovljenom zahtjevu Zagrebačkim cestama za saniranje rupe na nogostupu u Ulici grada Vukovara, nakon radova na vrelovodu. Očekuje se odgovor i sanacija. 

Zorislav Šubarić postavlja pitanje o rješavanju problema odvodnje fekalnih i oborinskih voda u Držićevoj 6-8 o kojem se raspravljalo i na prethodnim sjednicama. Naime, još nema jasnog odgovora o rješavanju problema, a na sastanku u VIO predstavnike mjesnog odbora uputili su da se obrate nadležnim službama u Gradu Zagrebu i Gradski ured za mjesnu upravu, civilnu zaštitu i sigurnost. U raspravi o temi sudjeluju svi vijećnici te se predlaže da se po potrebi na sljedećoj sjednici donese Zaključak o traženju službenog očitovanja o nadležnostima za rješavanje ovog problema. 

Nema dodatnih prijedloga niti pitanja te Predsjednik zatvara sjednicu. 

Sjednica je završila u 19:00 sati.

KLASA:024-08/22-003/270

URBROJ:251-13-11-17-22-3
Zagreb, 24. veljače 2022.

Zapisnik sastavila:                                                                   PREDSJEDNIK
                                                                              Vijeća Mjesnog odbora „Marin Držić“

Žana Počuča, v.r.                                                                  Andrej Kajganić, v.r.
Prilozi zapisnika

           Na temelju članka 28. Poslovnika o radu Mjesnog odbora „Marin Držić“, Vijeće Mjesnog odbora „Marin Držić“ na 9. sjednici 24.veljače 2022., donijelo je

ZAKLJUČAK
o prijedlogu Plana utroška sredstava sa pozicije

„Ostali nespomenuti rashodi poslovanja“

1. Vijeće Mjesnog odbora  Marin Držić na poziciji 252 - 3299 ostali nespomenuti

       rashodi za 2022. ima 6.300,00 kn.

2. Vijeće Mjesnog odbora Marin Držić predlaže utrošak sredstava iz točke 1. ovog

            zaključka na sljedeći način: Nabava potrošnog uredskog materijala i sredstava za 

            čišćenje u iznosu do 4.000,00 kn.






	OPIS ARTIKLA
	KOM.

	papir fotokopirni A4
	10 paketa

	Toner za printer – HP Laserjet Pro M402dne
	1

	aparat spajalica do 30L PRIMULA 12
	1

	spojnica strojna 24/6 
	5 kutijica

	stalak za selotejp
	1

	paletmarker crveni
	1

	paletmarker plavi
	1

	paletmarker crni
	1

	registrator A4 zeleni
	1

	registrator A4 plavi
	1

	registrator A4 crveni
	1

	fascikl PVC UR A4/90mic prošireni
	100

	kuverta 1000 SGŠ 230x360 žuta
	2

	Kem. olovka - plava
	5

	Gumene rukavice za pranje i čišćenje
	3

	vreće za smeće veličine 35 do 40 litara
	10

	papirnati ručnik 3 sloja, min. 100 listića po roli
	30 paketa

	WC papir 3 sloja, min. 150 listića
	200 rola

	sapun bez pumpice 1litra
	5

	Sredstvo za pranje posuđa 1 litra
	1

	Univerzalno sredstvo za čišćenje 
	2

	Sredstvo za čišćenje sanitarija
	2

	Sredstvo za čišćenje stakla
	2

	spužvica za suđe
	5

	lopatica s metlicom 
	1


3. Ovaj se zaključak dostavlja Gradskom uredu za mjesnu samoupravu, civilnu zaštitu i sigurnost, Ulica grada Vukovara 56 a, Zagreb.

Zagreb, 24. veljače 2022.

                                                                                                      PREDSJEDNIK

                                                                                       Vijeća Mjesnog odbora ,Marin Držić“

                                                                                                   Andrej Kajganić, v.r.

           Na temelju članka 28. Poslovnika o radu Vijeća Mjesnog odbora „Marin Držić“, Vijeće Mjesnog odbora „Marin Držić“ na 9. sjednici 24. veljače 2022., donijelo je

Z A K L J U Č A K 

o ponovnom postavljanju klupa u dvorište Osnovne škole Marin Držić
1.   Vijeće Mjesnog odbora „Marin Držić“ zahtjeva da se u dvorištu Osnovne škole Marin 

      Držić klupe koje su izvađene prilikom radova na saniranju problema odvodnje oborinskih 

      voda na parkiralištu ponovo postave te time vrate u prvobitno stanje.
2.   Ovaj se zaključak upućuje Vijeću Gradske četvrti Trnje i Gradskom uredu za mjesnu 
      samoupravu, civilnu zaštitu i sigurnost, Zagreb, Ulica grada Vukovara 56a.

Zagreb, 24. veljače 2022.

                                                                                                      PREDSJEDNIK

                                                                                       Vijeća Mjesnog odbora ,Marin Držić“

                                                                                                    Andrej Kajganić, v.r.

           Na temelju članka 28. Poslovnika o radu Vijeća Mjesnog odbora „Marin Držić“, Vijeće Mjesnog odbora  „Marin Držić“ na 9. sjednici 24. veljače 2022., donijelo je

Z A K LJ U Č A K
 o izradi projektne dokumentacije za izgradnju javnih kanala kanalizacije i odvodnje

oborinskih voda u ulicama Breznička I. i II.
1.    Vijeće Mjesnog odbora „Marin Držić“ traži da se u Plan komunalnih aktivnosti Gradske 

       četvrti Trnje u 2022. godini uvrsti izrada projektne dokumentacije za izgradnju javnih 

       kanala kanalizacije i odvodnje oborinskih voda u ulicama Breznička I. i II., a u svrhu 

       rješavanja višegodišnjih problema koje stanovnici navedenih ulica imaju s postojećim 

       privremenim rješenjem odvodnje koje je izvedeno s pumpama. 

2.    Ovaj se zaključak upućuje Vijeću Gradske četvrti Trnje i Gradskom uredu za mjesnu 
       samoupravu, civilnu zaštitu i sigurnost, Zagreb, Ulica grada Vukovara 56a.

Zagreb, 24. veljače 2022.

                                                                                                      PREDSJEDNIK

                                                                                       Vijeća Mjesnog odbora ,Marin Držić“

                                                                                                   Andrej Kajganić, v.r.

